Facebook dropper datacenter i Esbjerg

Egentlig var det planen, at Facebook skulle have to datacentre i Danmark, men efter et års undersøgelser har Zuckerberg og kompagni valgt at droppe byggeriet af datacenter nummer to, der skulle ligge ved Esbjerg. Det meddeler Facebook til Ritzau.

– På trods af de mange åbenlyse fordele, heriblandt den fordelagtige adgang til højhastighedsfiber og vedvarende energi samt stærk støtte fra Esbjerg Kommune, har vi alligevel måttet konkludere, at grunden – samlet set – ikke er den rette placering for vores næste datacenter i Europa, skriver Facebook i en mail til Ritzau.

Giganterne bygger løs i Danmark.

Facebooks datacenter i Fraugde ved Odense forventes færdigt i 2020.

Også Google og Apple har gang i datacenter-byggeriet herhjemme. Apple er i fuld sving i Foulum ved Viborg og Google i Taulov. Begge firmaer har desuden købt grunde til datacentre i Kassø uden for Aabenraa.

Facebook dropper datacenter i Esbjerg